Tarybos reglamentas (EB) Nr. 2093/2000
2000 m. rugsėjo 28 d.
draudžiantis importuoti Atlanto kardžuves (Xiphias gladius), kurių kilmės šalis - Belizas ir Hondūras
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) Žuvų ištekliai yra išsenkantys gamtiniai ištekliai, ir juos būtina apsaugoti biologinės pusiausvyros ir globalinio maisto saugumo sumetimais.
(2) Tarptautinė Atlanto tunų apsaugos komisija (ICCAT), kurioje Europos bendrija yra Susitariančioji Šalis, 1995 m. priėmė veiksmų planą, siekdama užtikrinti Atlanto tunų išsaugojimo programos veiksmingumą ir efektyvų šios rūšies išsaugojimą.
(3) ICCAT Susitariančios Šalys, kurių žvejai priversti sumažinti sugaunamų Atlanto kardžuvių kiekį, negali efektyviai valdyti minėtų atsargų, jeigu ICCAT nepriklausančios šalys nebendradarbiauja ir nesilaiko jos išsaugojimo ir valdymo priemonių.
(4) 1998 m. ICCAT pripažino Belizą ir Hondūrą kaip šalis, kurių laivai žvejoja Atlanto kardžuves, mažindami organizacijos priemonių apsaugoti kardžuves efektyvumą, savo išvadas grisdama duomenimis apie sugavimus, prekybą ir laivų stebėjimą.
(5) ICCAT pastangos, kad šios dvi valstybės laikytųsi Atlanto kardžuvių išsaugojimo ir valdymo priemonių, nedavė jokių rezultatų.
(6) Susitariančiosioms Šalims ICCAT rekomendavo imtis atitinkamų priemonių uždraudžiant importuoti bet kokius Atlanto kardžuvių produktus iš Belizo ir Hondūro; šios priemonės bus panaikintos, kai tik bus nustatyta, kad minėtos šalys savo žvejybai taiko ICCAT priemones; šias priemones turi įgyvendinti Bendrija, turinti išimtinę kompetenciją šiuo klausimu.
(7) Šios priemonės atitinka Bendrijos įsipareigojimus pagal kitus tarptautinius susitarimus,
PRIĖMĖ ŠĮ REGLAMENTĄ:
1 straipsnis
Atlanto kardžuvių (Xiphias gladius), klasifikuojamų KN ex03019990, 03026987, 03037987, ex03041038, ex03041098, 03042087, 03049065, ex03052000, ex03053090, ex03054980, ex03055990, ex03056990, ex16041991, ex16041998 ir ex16042070 subpozicijose, kurių kilmės šalis - Belizas ir Hondūras, išleidimas į laisvą apyvartą Bendrijoje draudžiamas.
Straipsnio 1 dalyje nurodytų produktų iškrovimas Bendrijoje tranzito tikslais draudžiamas.
2 straipsnis
Šis reglamentas netaikomas 1 straipsnio 1 dalyje nurodytiems produktams, jeigu kompetentingoms nacionalinėms valdžios institucijoms pateikiami jas pakankami įrodymai, kad šie produktai reglamento įsigaliojimo dieną jau keliavo į Bendrijos teritoriją, ir buvo išleisti į laisvą apyvartą ne vėliau kaip per 14 dienų nuo tos dienos.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugsėjo 28 d.